Versoek om OB uit amp te verwyder na komitee verwys | Maroela Media
Versoek om OB uit amp te verwyder na komitee verwys
Thandi Modise, speaker van die Nasionale Vergadering, sal die DA se versoek om die proses te begin om die openbare beskermer, Busisiwe Mkhwebane, uit haar amp te verwyder, na die portefeuljekomitee vir justisie en korrektiewe dienste verwys.
Luidens 'n verklaring wat deur die parlement uitgereik is, het die nuwe parlementêre komitees nog nie sedert die verkiesing in Mei vergader nie. Die komitees sal eers in Julie 'n sitting hê om voorsitters te kies en hul onderskeie programme te bepaal.
Wanneer dit gebeur, "sal die portefeuljekomitee vir justisie en korrektiewe dienste aandag aan die versoek gee," lui die verklaring.
John Steenhuisen, DA-hoofsweep, het vroeër gevra dat Mkhwebane uit haar amp verwyder word nadat die hooggeregshof in Pretoria beslis het dat sy haar magte erg oorskry het deur 'n grondwetlike wysiging aan te beveel om die mandaat van die SA Reserwebank te verander.
Die vorige regsportefeuljekomitee het in Februarie vanjaar besluit om aan te beveel dat die Nasionale Vergadering nie met die proses teen Mkhwebane begin nie aangesien dit voortydig was.
Verlede maand het dieselfde hof teen Mkhwebane in 'n ander saak beslis. Die hooggeregshof het haar verslag oor die Estina-suiwelplaasprojek omgekeer en verklaar dat dit ongrondwetlik en ongeldig was nadat die DA haar ondersoek in twyfel getrek het en gesê het dat politici wat in die aangeleentheid geïmpliseer is, nooit ondervra was en dus nooit verantwoordelik gehou was nie.
Busisiwe Mkhwebane DA In die nuus
Brandweerstasie wéér gesluit weens protesaksie
Ek sê "nail" haar.
Die nuwe OB, met 'n baie meerderwaardige houding wou die ou OB se ver oortref en in die skadu stel om haarself te bewys, toe spring sy heeltemal van die aarbol af.
Jammer om julle teleur te stel maar sy gaan danksy die ANC in haar pos aanbly.
Hoekom? Sy's heeltemal onbevoeg genoeg vir die pos en dis totaal en al in lyn met die ANC se vereistes vir enige belangrike pos of hoe?